钦定古今图书集成/历象汇编/岁功典/第002卷 > 北魏
## 钦定古今图书集成/历象汇编/岁功典/第002卷 > 北魏

### 道武帝天兴元年有司议从土德五郊以时迎气

按：《魏书道武帝本纪》：“天兴元年，诏百司议定行次。尚
书崔元伯等奏从土德，服色尚黄，数用五。未祖辰腊，
牺牲用白。五郊迎气，宣赞时令，敬授民时，行夏之正。”

### 明元帝泰常三年为五精帝兆于四郊有司以四时致祭

按：《魏书明元帝本纪》，不载。　按《礼志》，“泰常三年，为五
精帝兆于四郊，远近依五行数，各为方坛四陛，埒壝
三重，通四门，以太皞等及诸佐随配侑祭黄帝，常以
立秋前十八日。馀四帝各以四立之日。牲各用牛一，
有司主之。”